Na temelju članka 14. Zakona o proračunu („Narodne novine“, broj 87/08., 136/12. i 15/15.) i članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.) Općinsko vijeće Općine Sveti Juraj na Bregu na svojoj 04. sjednici održanoj 22. prosinca 2021. godine donijelo je

**IZMJENE I DOPUNE ODLUKE O IZVRŠAVANJU**

**PRORAČUNA OPĆINE**

**SVETI JURAJ NA BREGU**

**ZA 2021. GODINU**

**Članak 1.**

Ovim izmjenama i dopunama Odluke utvrđuje se način izvršavanja Proračuna Općine Sveti Juraj na Bregu za 2021. godinu, (u daljnjem tekstu: Proračun), upravljanje prihodima i primicima, rashodima i izdacima, opseg zaduživanja, propisuju prava i obveze svih proračunskih korisnika, pojedine ovlasti načelnika te druga pitanja o izvršavanju Proračuna Općine Sveti Juraj na Bregu za 2021. godinu.

**Članak 2.**

U izvršavanju Proračuna primjenjuju se odredbe Zakona o proračunu.

**Članak 3.**

Prihodi i primici raspoređuju se i iskazuju u Proračunu prema izvorima iz kojih potječu.

Rashodi i izdaci Proračuna moraju biti raspoređeni u Proračunu prema proračunskim klasifikacijama, te uravnoteženi s prihodima i primicima.

Klasifikacija Proračuna:

* organizacijska,
* ekonomska,
* funkcijska,
* lokacijska i
* programska.

**Članak 4.**

Proračun se sastoji od Općeg i Posebnog dijela te od Plana razvojnih programa.

Opći dio Proračuna čini Račun prihoda i rashoda i Račun financiranja.

Posebni dio sastoji se od plana rashoda i izdataka proračunskih korisnika raspoređenih u tekuće i razvojne programe za proračunsku godinu.

U Planu razvojnih programa iskazuju se planirani rashodi Proračuna vezani uz provođenje investicija, davanje kapitalnih pomoći i donacija u sljedeće tri godine, koji su razrađeni:

1. po pojedinim programima,
2. po godinama kojim će rashodi za programe teretiti proračune sljedećih godina i
3. po izvorima financiranja za cjelovitu izvedbu programa.

Plan razvojnih programa usklađuje se svake godine.

**Članak 5.**

Račun prihoda i rashoda sastoji se od sljedećeg:

1. *Prihodi:*
2. prihodi od poreza,
3. doprinosi za obavezna osiguranja,
4. pomoći,
5. prihodi od imovine,
6. prihodi od pristojbi i naknada,
7. ostali prihodi i
8. prihodi od prodaje nefinancijske imovine.
9. *Rashodi:*
10. rashodi za zaposlene,
11. materijalni rashodi,
12. financijski rashodi,
13. subvencije,
14. pomoći,
15. naknade građanima i kućanstvima na temelju osiguranja i druge naknade,
16. ostali rashodi i
17. rashodi za nabavu nefinancijske imovine.

**Članak 6.**

Prihodi Proračuna ubiru se i uplaćuju u Proračun u skladu sa zakonskim ili drugim propisima, neovisno o visini prihoda planiranih u Proračunu.

Vlastiti i namjenski prihodi proračunskog korisnika (Dječji vrtić „Jurovska pčelica“ Lopatinec) planiraju se u Proračunu, ali ih proračunski korisnik nije dužan uplaćivati u Proračun, već se troše prema potrebama i planovima proračunskog korisnika.

Za potrebe izrade konsolidiranih izvještaja proračunski korisnik tromjesečno izvještava o strukturi ostvarenih i utrošenih vlastitih prihoda.

Proračunski korisnik može preuzimati obveze najaviše do visine sredstva osiguranih u proračunu.

**Članak 7.**

Sredstva za potrebe udruga građana, DVD-a, udruga sporta i kulture, socijalne skrbi i slično isplaćuju se na temelju provedenog natječaja, dostavljenih i od strane općinskog načelnika prihvaćenih programa rada, zamolbi i zahtjeva za 2021. godinu.

Sredstva iz prethodnog stavka ovog članka dostavljaju se na njihove račune mjesečno, tromjesečno, polugodišnje ili godišnje, ovisno o potrebama odnosno dinamici pritjecanja sredstava u Proračun.

Sredstva za isplatu stipendije i sufinanciranje cijene dječjih vrtića isplaćuju se mjesečno na račune korisnika ili davatelja usluga.

**Članak 8.**

Korisnici sredstava Proračuna dužni su prije korištenja sredstava u 2021. godini, dostaviti pisano izvješće o trošenju sredstava Proračuna u 2020. godini.

Izvješća se moraju obavezno dostaviti do roka za podnošenje godišnjih obračuna utvrđenih zakonom.

Do izvršenja obveze iz stavka 1. ovog članka korisnicima sredstava Proračuna neće se dodjeljivati sredstava iz Proračuna.

**Članak 9.**

Pomoćima iz državnog i županijskog proračuna financirat će se dogovoreni i ugovoreni projekti Općine ili održavanje kapitalnih objekata ili slično.

**Članak 10.**

Proračun se izvršava od 01. siječnja do 31. prosinca 2021. godine.

Sredstvima Proračuna raspolaže i naredbodavac za izvršenje općinskog Proračuna je općinski načelnik, s pravom samostalnog raspolaganja iznosom određenim u Statutu Općine Sveti Juraj na Bregu.

**Članak 11.**

Postupak nabave roba i usluga, te ustupanje radova odvija se u sladu sa Zakonom o javnoj nabavi („Narodne novine“, broj 120/16.), Zakonom o koncesijama („Narodne novine“, broj 69/17. i 107/20.), Zakonom o komunalnom gospodarstvu („Narodne novine“, broj 68/18., 110/18. i 32/20.) i Planom nabave kojeg je temeljem Proračuna donio općinski načelnik.

**Članak 12.**

Postupak zaduživanja na teret Općinskog Proračuna obavlja se sukladno odredbama Zakona o proračunu (“Narodne novine“, broj 87/08., 136/12. i 15/15.) i Pravilnika o postupku zaduživanju te davanja jamstva i suglasnosti jedinice lokalne i područne (regionalne) samouprave (“Narodne novine“, broj 55/09. i 139/10.).

Općina Sveti Juraj na Bregu izdala je jamstvo Međimurskim vodama d.o.o. Čakovec za zaduživanje kod HBOR-a u iznosu od 2.360.124,60 kuna za kredit za financiranje Sustava odvodnje i pročišćavanja otpadnih voda aglomeracije Čakovec a očekivani iznos duga na kraju proračunske 2021. godine planira se u iznosu od 1.300.000,00 kuna.

Općina Sveti Juraj na Bregu se u 2016. godini zadužila za dugoročni kredit u trajanju od 5 (pet) godina (60 mjeseci), u iznosu od 1.000.000,00 kuna za sanaciju nerazvrstanih cesta nakon izvođenja kanalizacije na području Općine Sveti Juraj na Bregu a očekivani iznos duga na kraju proračunske 2021. godine planira se u iznosu od 0,00 kuna.

Općina Sveti Juraj na Bregu se u 2012. godini zadužila za dugoročni kredit u trajanju od 10 (deset) godina (120 mjeseci), u iznosu od 3.000.000,00 kuna za sufinanciranje radova na dogradnji Osnovne škole i izgradnji sportske školske dvorane u Pleškovcu. Očekivani iznos duga na kraju proračunske 2021. godine planira se u iznosu od 340.000,00 kuna.

**Članak 13.**

Ove Izmjene i dopune Odluke stupaju na snagu osmog dana od dana objave u „Službenom glasniku Međimurske županije“.

**OPĆINSKO VIJEĆE OPĆINE SVETI JURAJ NA BREGU**

KLASA:400-08/20-01/04

URBROJ:2109/16-03-21-2

Pleškovec, 22. prosinca 2021.

**PREDSJEDNIK**

Općinskog vijeća

Anđelko Kovačić, v.r.